Getuigskrifte | Groot Parys Leefstyl-landgoed - Aftree-landgoed, Paarl
Beata Carstens, Terra Rossa-straat
"Ek het op 4 Desember 2020 in my splinternuwe huis ingetrek. Wat 'n belewenis om op Groot Parys Leefstyl-landgoed te woon! Wanneer jy in die oggende wakker word voel dit asof jy op 'n plaas woon – vreedsaam, stil, met net die voëlgesang om jou.
Verder is 'n mens in verwondering oor die uitsigte; die berge wat die Paarl omring, wat jou laat voel dat jy na aan die natuur leef. Die uitleg van die tuine en die omringende areas dra hiertoe by. Groot Parys Leefstyl-landgoed is my tuiste. "
Jan & Helene Engelbrecht, Marmerstraat
"Daar is verskeie redes waarom ons Groot Parys Leefstyl-landgoed bo 'n verskeidenheid mededingende aanbiedinge gekies het. Die vernaamste hiervan is die asemrowende uitsigte op die landskap, die berge en wingerde, asook die totale gemoedsrus wat ons het oor die sekuriteit, mediese versorging, en die goeie waarde vir geld wat die huise bied.
Ons het ook baie goeie diens en ondersteuning van die ontwikkelaar en verkoopspersoneel ontvang. Groot Parys is vir ons 'n droombestemming."
Graham & Tracy, Marmerstraat
"Wat ons tot Groot Parys aangetrek het was die pragtige Kaapse Karoo-ontwerpte wonings en die landgoed se landelike ligging in die Paarl – vanwaar jy maklik die dorp en omgewing kan verken."
Ons sien uit daarna om ons in hierdie wonderlike leefstyl te vestig. 'n Pluimpie vir die bemarkingspan; hulle was uiters verwelkomend, goed ingelig, en professioneel. Ons bedank graag vir Werner en Marius vir hulle uitstekende diens en ondersteuning. "